Medzinárodná softbalová federácia

Medzinárodná softbalová federácia (skr. ISF – International Softball Federation) je medzinárodná športová organizácia združujúca 127 národných softbalových zväzov na celom svete, sídliaca v Plant City, v Spojených štátoch amerických. Na jej čele v súčasnosti stojí Američan Don E. Porter. ISF je riadnym členom MOV a takisto aj SportAccord (býv. GAISF).

 Dejiny 
 1887 – vznik novej hry – softbalu (ale vtedy ešte pod iným názvom)
 1889 – prvé spísané pravidlá softbalu
 1926 – meno hry sa mení na softbal
 1931 – vzniká prvá softbalová asociácia – Amateur Softball Association
 1952 – vznik Medzinárodnej softbalovej federácie
 1965 – v Austrálii konajú sa prvé majstrovstvá sveta žien 
 1966 – v Mexiku konajú sa prvé majstrovstvá sveta mužov
 1987 – konajú sa prvé majstrovstvá juniorov
 1991 – softbal (fastpitch-ová forma) je zaradený do programu olympijských hier

 Kompetencie ISF 
 Stanovovať oficiálne pravidlá softbalu, špecifikácie výstroja, vybavenia a všetky vnútorné vykonávacie predpisy, ktoré sa musia vzťahovať na všetky medzinárodné a olympijské súťaže, pre ktoré ISF stanovuje systém súťaže.
 Kontrolovať a upravovať pravidlá menovania medzinárodných rozhodcov.
 Upravovať podmienky prestupov hráčov medzi jednotlivými krajinami.

 Konfederácie 
127 členských federácií (v roku 2011) je rozčlenených do 5 kontinentálnych konfederácií:
300px|náhľad|Členovia ISF
 Kontinent Názov konfederácie skratka (eng) Vznik Sídlo Počet členov Afrika  Africká softbalová konfederácia  ASC 2007   19 Amerika  Panamerická softbalová konfederácia CONPASA    34 Ázia  Ázijská softbalová konfederácia SCA  Kuala Lumpur  21 Európa Európska softbalová federácia ESF 1976 Bregenz  40 Oceánia Oceánska softbalová konfederácia OSC 2005   13

 Podujatia 
 Majstrovstvá sveta
 Majstrovstvá sveta juniorov (U19)
 Majstrovstvá sveta kadetov (U16)

 Pozri aj 
 Majstrovstvá sveta v softbale
 Softbal na olympijských hrách
 Softbal

 Externé odkazy 
 Oficiálna stránka Medzinárodnej softbalovej federácie 

Kategória:Softbal
Softbal
Kategória:Organizácie založené v 1952